## dachser_inteligent_logistics

Tlačová správa Bratislava 14. 2. 2018

**Jochen Müller sa stal prevádzkovým riaditeľom divízie Air & Sea Logistics spoločnosti Dachser**

**Jochen Müller sa 1. januára 2018 ujal funkcie prevádzkového riaditeľa (COO) obchodnej oblasti divízie Air & Sea Logistics spoločnosti Dachser. Vystriedal Thomasa Ruetera, ktorý na konci minulého roka po 39 rokoch v Dachseri odišiel do penzie. Müller prišiel do spoločnosti v októbri 2016, aby sa na svoju novú úlohu pripravil.**

Jochen Müller nadviaže ako prevádzkový riaditeľ divízie Air & Sea Logistics a člen výkonnej rady na prácu Thomasa Reutera. K jeho hlavným úlohám bude patriť ďalšie rozširovanie medzikontinentálnej leteckej a námornej siete a jej prepojenie s európskou cestnou sieťou, aby sa zvýšila kvalita služieb intermodálnej dopravy pre zákazníkov.

Jochen Müller sa narodil v roku 1964 v nemeckom meste Worm. Od roku 2011 bol vo vedení spoločnosti Schenker Deutschland, kde bol zodpovedný za oblasť leteckej nákladnej dopravy v strednej Európe, rovnako ako za predaj (letecký/námorný) a logistiku medzinárodného sťahovanie, veľtrhov a športových podujatí. Predtým pôsobil ako CEO britskej pobočky spoločnosti Schenker so zodpovednosťou za pozemnú, námornú a leteckú nákladnú dopravu a za logistiku veľtrhov. „Jochen Müller sa dôkladne zoznámil s našimi firemnými štruktúrami a teraz má komplexné znalosti o obchodných procesoch aj výzvach, ktorým na medzinárodnej úrovni čelíme,“ hovorí Bernard Simon, generálny riaditeľ spoločnosti Dachser.

Thomas Reuter, ktorý sa narodil v roku 1957, nastúpil do spoločnosti Dachser v roku 1978. Na začiatku roka 2006 sa stal členom výkonnej rady. Bol hnacou silou spoločnosti počas rozvoja jej medzinárodného biznisu a pri budovaní globálnej siete pobočiek leteckej a námornej dopravy. Dnes divízia Air & Sea Logistics disponuje 172 pobočkami a viac ako 4 000 zamestnancami. V roku 2016 vygenerovala tržby v hodnote približne 1,5 miliardy eur. Reuter plánuje pôsobiť ďalej v Dachseri ako poradca, bude sa však zameriavať na záležitosti, ktoré sa netýkajú každodenné bežnej prevádzky spoločnosti. Okrem iného si ponechá miesto vo výkonnej rade asociácie WACO System (World Air Cargo Organisation) a bude reprezentovať záujmy spoločnosti Dachser v jej joint venture firmách Jet-Speed a NNR + DACHSER.

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 136 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 27 450 ľudí v 409 pobočkách v 43 krajinách sveta. Za rok 2016 zrealizoval cca 80 miliónov zásielok s hmotnosťou 38,2 miliónov ton. Celkový obrat koncernu Dachser v roku 2016 predstavoval 5,71 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk